als_Latn dik_Latn sag_Latn
A keni frikë nga lindja e fëmijës? A keni frikë prej amësisë? Ju duhet të dini se frika e lindjes së fëmijës është krejtësisht normale, për nënat të cilët presin fëmijën e tyre të parë, dhe për gratë që tashmë kanë lindur. Do të lehtësoni frikën tuaj në qoftë se flisni hapur për këtë: me miqtë, të afërmit dhe sidomos me partnerin.
Çfarë ndodh me trupin tuaj?
Si ju rritet barku, ashtu zmadhohen edhe dhimbjet e caktuara, lëkura ju irritohet dhe kruhet. Vaktet janë më te vogla mirëpo hani më shpesh, pasiqë lukthi është shtyrë kah ezofagu keni urth dhe dispepsi. Mbi të gjitha, foshnja bën presion në fëshikëz andaj ju duhet të vizitoni tualetin më shpesh.
Frika nga lindja
Nëse ju kap paniku nga vetë akti i lindjes, nuk jeni të vetmet. Shqetësoheni se mos nuk e kuptoni në kohë fillimin e lindjes, frigoheni se mos dhimbja është shumë e madhe dhe do ju duhet prerje cezariane. Të gjitha këto shqetësime janë normale, mirëpo psikologët rekomandojnë për nënat e ardhshme që të informohen mirë me gjithçka rreth lindjes.
A do të kuptoni se do lindni: Një javë para lindjes mund të ndodhë që të ndjehen kontraktimet e Braxton Hicks. Këto janë kontraktime të rreme, ndërsa manifestohen ashtu që keni shtrëngime nga të cilat më së shumti do të pësojë fëshikëza juaj. Është e mjaftueshme që të uleni, të vëni këmbët tuaja më lartë, të pini një gotë me ujë, dhe kontraktimet do të shkojnë vetëvetiu.
Ekziston një truk i vogël me ndihmën e të cilit do t’i dalloni kontraktimet e vërteta dhe të rrejshme. Vendose gishtin në hundë – a ndjeni shtypje? Tani vendojeni gishtin në ballë, shtypja është më e madhe. Ky dallim në prekje të dy pejsëve të trupit, është njejtë me dallimin e kontraktimeve të rrejshme dhe të vërteta, hunda është e fortë por pjesërisht e butë- e rreshjme; ndërsa balli është i fortë sikurse kontraktimet e vërteta.
Frikoheni nga dhembjet e lindjes: Shumë gra frikohen nga dhimbjet e lindjes. Megjithëse medicina ka përparuar me çka ekzistojnë disa opcione për zbutjen e dhimbjeve. Tani është koha më e mirë që të konsultoheni me gjinekologun.
Ushtrime për shatëzënat: Vizita e ushtrimeve kolektive për shtatëzëna, e organizuar në qendrat e lindjes, mund të zbusë frikën për lindje. Psikologët shpjegojnë se, kur femra njohtohet detalisht për të gjitha gjërat që e presin atëherë lindja nuk është e panjohur, andaj frika është më e vogël.
Gjithçka mbi foshnjen tuaj
Mushkëritë dhe truri i fëmijës tuaj fillojnë të piqen. Edhe pse do kishte një shans të mirë për të mbijetuar në qoftë se do të bëni lindjen tani, ka nevojë për disa javë më shumë për rritjen dhe zhvillimin e plotë. Formohet një shtresë shtesë e indeve dhjamore nën lëkurë. Kjo do të ndihmojë për të rregulluar temperaturën jashtë mitrës dhe për të mbajtur ngrohtësinë. Në raste të caktuara të ditës fetusi mund të jetë shumë aktiv, kjo shpesh ndodh gjatë natës, kur ju do jeni në gjumë. Në këto periudha aktive fëmija juaj mund të lëvizë dhjetë herë në orë.
Sa është foshnja juaj?
Foshnja juaj tani mund të arrijë masë rreth 900 gramëve dhe është e gjatë përafërsisht 23 cm ( nga koka në prapanicë).
Pyetjet më të zakonshme rreth shtatzënisë
A kam nevojë për të shkuar në ushtrime për gratë shtatzëna? Shumë gra vendosin për të bërë ushtrime për gratë shtatzëna, sidomos në mënyrë që të kenë njohuri rreth lindjes dhe të dinë saktësisht se çfarë i pret ato. Zbuloni nëse në zonën tuaj gjendet ndonjë klinikë apo qendër shëndetësore ku organizohen përgatitje mendore dhe fizike për shtatzëni. A jeni duke planifikuar një anestezion epidural? Apo ndoshta mjeku ka vlerësuar se keni nevojë për një prerje cezariane? Dëshironi për të lindur natyrisht, pa drogë? Do të jetë mirë të flisni për çdo gjë me mjekun i cili do të bëjë lindjen tuaj apo me mjekun që është duke monitoruar shtatzëninë tuaj.
Shtatzënia e shumëfishtë
Frika e lindjes së fëmijës nuk është në fakt asgjë më shumë se një frikë nga e panjohura. Ju nuk mund në të vërtetë të dini se si do të zhvillohet lindja deri sa të përjetoni atë. Shumë gra e kanë të vështirë të pranojnë këtë fakt. Ata duan të dinë saktësisht se çfarë do të ndodhë nga minuta e parë, nga koha që ata të hyjnë në repartin e maternitetit deri në kohën e daljes prej tij. Për fat të keq, kjo nuk është e mundur. Megjithatë, është e mjaftueshme për t’u njoftuar paraprakisht me çdo gjë që e pret nënën që ka për të lindur binjakë. Pyetni mjekun se çfarë do të thotë “lindje vaginale”, pse është e nevojshme prerja cezariane dhe a duhet foshnja që të qëndrojë patjetër një kohë në inkubator. Shumë nëna që presin binjakë e dinë nga më parë se do të kenë prerje cezariane, me rëndësi është të dini se çka ju pret dhe mos të turpëroheni të parashtroni pyetje./femra.net/
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn